за развитие на селските райони,
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 В настоящия регламент се определят правила за прилагането на Регламент (ЕС) No 1305/2013 по отношение на представянето на програми за развитие на селските райони, процедури и графици за одобрения и изменение на програмите за развитие на селските райони и националните рамки, съдържанието на националните рамки, информиране и публичност за програмите за развитие на селските райони, прилагането на определени мерки за развитие на селските райони, мониторинг, оценка и докладване.
 Член 2
 Съдържание на програмите за развитие на селските райони и на националните рамки
 Представянето на съдържанието на програмите за развитие на селските райони, както е посочено в член 27 от Регламент (ЕС) No 1303/2013 и член 8 от Регламент (ЕС) No 1305/2013, на националните програми, предназначени за съвместни инструменти за неограничени гаранции и за секюритизация с цел предоставяне на капиталово облекчение, осъществявани от Европейската инвестиционна банка („ЕИБ“), както е посочено в член 28 от Регламент (ЕС) No 1303/2013, и на националните рамки, както е посочено в член 6, параграф 3 от Регламент (ЕС) No 1305/2013, се извършва в съответствие с приложение I към настоящия регламент.
 Член 3
 Приемане на национални рамки
 Националните рамки, указани в член 6, параграф 3 от Регламент (ЕС) No 1305/2013, се приемат в съответствие с член 29 от Регламент (ЕС) No 1303/2013.
 Член 4
 Изменения на програмите за развитие на селските райони
 1. Предложенията за изменение на програмите за развитие на селските райони и конкретните програми за създаването и функционирането на националните мрежи за селските райони съдържат по-специално следната информация:
 а)
 вида на предлаганото изменение;
 б)
 причините и/или свързаните с изпълнението проблеми, които обосновават изменението;
 в)
 очакваните последици от изменението;
 г)
 въздействието от промяната върху показателите;
 д)
 връзката между промяната и споразумението за партньорство, посочено в дял II, глава II от Регламент (ЕС) No 1303/2013.
 2. Изменения на програмата от вида, посочен в член 11, буква а), подточка i) от Регламент (ЕС) No 1305/2013, могат да се предлагат не повече от три пъти в рамките на програмния период.
 В рамките на една календарна година и за една програма може да се подава само едно предложение за изменения, в което се съчетават всички други видове изменения, с изключение на 2023 г., през която могат да се подадат повече заявления за изменение, за изменения, свързани изключително с адаптирането на плана за финансиране, включително всички произтичащи промени по плана на показателите.
 Първата и втората алинея не се прилагат:
 а)
 ако трябва да се предприемат неотложни мерки поради природни бедствия и катастрофични събития, признати официално от компетентния национален орган, или
 б)
 ако е необходимо изменение в резултат на промяна на правната рамка на Съюза, или
 в)
 след преглед на изпълнението съгласно член 21 от Регламент (ЕС) No 1303/2013, или
 г)
 при промяна в планираните средства от ЕЗФРСР за всяка година, както е посочено в член 8, параграф 1, буква з), подточка i) от Регламент (ЕС) No 1305/2013, в резултат на промени в годишната разбивка по държава членка съгласно член 58, параграф 7 от посочения регламент.
 3. Държавите членки представят на